વાત બહાર જાય નહિ વાત બહાર જાય નહિ  આ  તો  તમે  રહ્યા ઘરના બીજા કોઈને કહેવાય નહિ  નામ હોય સુનયના, આંખડીઓ બાડી ડાહ્યાભાઈ  દીકરો,  વાત  કરે  ગાંડી  કાણાને કાણો કહી કદી બોલાવાય નહિ આ તો  તમે  રહ્યા ઘરના બીજા કોઈને કહેવાય નહિ  જૂઠી આ દુનિયાની વાત બધી જૂઠી વાત કરે લાખોની  ખાલી હોય મુઠી  જૂઠાને જૂઠું કહી કદી વગોવાય નહિ આ તો  તમે  રહ્યા ઘરના બીજા કોઈને કહેવાય નહિ  નીવડે કપુત તોયે શેઠિયાનો સુત શાણો ઉપરથી ફૂલ જેવો અંદરથી મોટો પાણો  સમજ્યું સમજાય છતાં બોલ્યું બોલાય નહિ આ  તો  તમે  રહ્યા ઘરના બીજા કોઈને કહેવાય નહિ